Likumprojekts

Grozījumi Preču un pakalpojumu loteriju likumā

Izdarīt Preču un pakalpojumu loteriju likumā (Latvijas Republikas Saeimas un Ministru kabineta Ziņotājs, 2003, 15., 23.nr. 2006, 1.nr.; Latvijas Vēstnesis, 2013, 188.nr.) šādus grozījumus:

1. Izteikt 1.panta 8.punktu šādā redakcijā:

“8) **laimestu fonds** – lietas, kuras kā laimestus vienas preču vai pakalpojumu loterijas organizēšanai piedāvā loterijas atļaujas saņēmējs un kuru vērtību kopā ar pievienotās vērtības nodokli *euro* apstiprina grāmatvedības dokumenti;”.

1. Izteikt 3.pantu šādā redakcijā:

“**3.pants.** Lai organizētu preču vai pakalpojumu loteriju, komersantam, kas ražo, izplata, pārdod preces vai sniedz pakalpojumus vai loterijas organizētājam, Izložu un azartspēļu uzraudzības uzraudzības inspekcijā (turpmāk – Inspekcija) jāsaņem loterijas atļauja.”.

1. Izslēgt 4.pantu.
2. Izslēgt 5.pantu.
3. Izslēgt 6.panta pirmo un trešo daļu.
4. Papildināt likumu ar 10.1pantu šādā redakcijā:

“**10.1pants.**

(1) Ja, komersants, kurš vēlas organizēt preču vai pakalpojumu loteriju, iesniedz dokumentus loterijas atļaujas saņemšanai pēc šā likuma 10.panta pirmajā daļā noteiktā termiņa, bet ne vēlāk kā 15 dienas pirms loterijas norises sākuma, tad komersants iesniegumā norāda, ka vēlas saņemt Inspekcijas lēmumu par loterijas atļaujas piešķiršanu paātrinātā kārtībā.

(2) Lēmumu par loterijas atļaujas piešķiršanu vai atteikumu piešķirt loterijas atļauju Inspekcija pieņem 10 dienu laikā pēc tam, kad saņemti visi nepieciešamie dokumenti un ziņas.”.

1. Izteikt 12.panta pirmo daļu šādā redakcijā:

“(1) Loterijas atļaujas saņēmējs samaksā valsts nodevu par loterijas atļaujas izsniegšanu līdz loterijas norises sākumam.”.

1. Izteikt 13.panta 1.punktu šādā redakcijā:

“1) komersants ir organizējis preču vai pakalpojumu loterijas bez atļaujas;”.

1. Izteikt 16.panta otro daļu šādā redakcijā:

“(2) Latvijas Republikas plašsaziņas līdzekļos ir aizliegt reklamēt preču vai pakalpojumu loteriju, kuras organizēšanai nav saņemta loterijas atļauja.”.

1. Izteikt 17.pantu šādā redakcijā:

“**17.pants.** Loterijas atļaujas saņēmējs nodrošina, lai loterijas norises kārtība būtu caurskatāma un tajā netiktu pieļautas krāpnieciskas darbības.”.

1. Izteikt 18.panta otro daļu šādā redakcijā:

“(2) Ja preču vai pakalpojumu loterijas laimestu fonds ir lielāks par 10 000 *euro,* loterijā laimējušo personu noteikšanā piedalās Inspekcijas pārstāvis.”.

1. Aizstāt 23.panta ievaddaļā vārdus “loterijas norises beigām” ar vārdiem un skaitļiem “šā likuma 14.panta otrās daļas 13.punktā noteiktā termiņa beigām”.
2. Izteikt 24.pantu šādā redakcijā:

“**24.pants.**

(1) Loterijas atļaujas saņēmējs maksā valsts nodevu.

(2) Valsts nodevas apmērs ir:

1) 25 procentu apmērā no laimestu fonda, ja loterijas atļaujas saņēmējs ir iesniedzis dokumentus loterijas atļaujas saņemšanai Inspekcijā šā likuma 10.panta pirmajā daļā noteiktajā termiņā;

2) 25 procentu apmērā no laimestu fonda plus 47 *euro*, ja loterijas atļaujas saņēmējs ir iesniedzis dokumentus loterijas atļaujas saņemšanai Inspekcijā šā likuma 10.1panta pirmajā daļā noteiktajā termiņā.”.

1. Izteikt 25.pantu šādā redakcijā:

“**25.pants.**

Ieņēmumi no preču vai pakalpojumu loteriju organizēšanas valsts nodevas tiek ieskaitīti valsts pamatbudžetā.”.

1. Papildināt pārejas noteikumus ar 5.punktu šādā redakcijā:

“5. Preču vai pakalpojumu loterijām, par kurām komersants iesniedzis Inspekcijai dokumentus loterija atļaujas saņemšanai vai paziņojis par tās organizēšanu līdz 2016.gada 31.decembrim, piemēro Preču un pakalpojumu loteriju likuma redakciju, kas ir spēkā līdz 2016.gada 31.decembrim.”.

Likums stājas spēkā 2017.gada 1.janvārī.

Finanšu ministre D.Reizniece-Ozola

14.09.2016 08:19

490

Finanšu ministrijas

Tiešo nodokļu departamenta

Uzņēmumu nodokļu un

starptautisko nodokļu jautājumu

nodaļas vecākā referente

L.Leite 67095672

Liga.Leite@fm.gov.lv